  Туспуктэм: Руслан Нуриахметов Наталия Сильвестрова 2023-тӥ арын Удмуртилэн инкуазез утён фондаз 160 миллион котыр манет вуоз шуыса чаклало. Со сярысь элькун кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Со уксеёз нырысь ик люкам изъянэн объектъёсын кун лыдметэ пырись жаг куян бадӟым интыосты быдтон понна уже кутозы. Али Удмуртиын 11 сыӵе инты пусъемын. Ужаны кутскозы Кияса, Сюмси, Дэбес но Эгра ёросъёс бордысен. 2024-тӥ арын Грак ёросысь объектъёсты утялтыны малпало. 2022-тӥ арын 1-тӥ куарусёнысен инкуазез саптам понна тыронъёс но инкуазез утён куронъёсты тӥям понна штрафъёс, кудъёсыз улосвыл коньдэтэ вуо, «вож» ужрадъёслы гинэ кутыны луэ на Али экологи фонд элькун ёзын сяна, котькуд муниципалитетын но вань. Тодэ вайытом, Удмуртиын лысо писпуосты корамлэсь утён ужрад кутскиз. Тегъёс: Удмуртия инкуазь инкуазезутён ЯрославСемёнов  